Сырдарья - سيردريا‎ - Сирдарё - Сырдария - سيحون‎ - Sirdaryo
Die Sirdarja is 'n voedingsbron vir die Aralsee. Die lande wat deels binne sy waterskeiding is, word in geel aangetoon.
Kruispunt van Naryn en Karadarja
Kirgisië, Tadjikistan, Oesbekistan, Kasakstan
2 212 km (1 374 myl)
400 m (1 312 voet)
42 m (138 voet)
1 180 m/s³ (41 671 ft³/s)
402 760 km² (155 507 myl²)
Die Sirdarja of Sirdarjo (Russies: Сырдарья, Persies: سيردريا‎; Tadjik: Сирдарё; Kasaks: Сырдария; Arabies: سيحون‎; Oesbekies: Sirdaryo) is 'n rivier in Sentraal-Asië. Dit is ook uit die oudheid bekend as die Jaxartes weens die antieke Griekse naam Ιαξάρτης, wat afgelei is van die Ou-Persiese naam Jakhsja Arta ("Groot Pêrelagtige"), 'n verwysing na die kleur van die rivier se water. In Middeleeuse Islamitiese geskrifte is dit telkens bekend as die Sajhoen (سيحون) - wat naamlik een van die vier riviere van die Paradys is. (Net so was die Amoedarja bekend as die Jajhoen, een van die ander riviere).
Die rivier ontspring uit twee hoofstrome in die Tian Shan-berge (die antieke Berg Imeon) in Kirgisië en Oos-Oezbekistan — die Narin- en die Karadarja — en vloei sowat 2 212 km deur Wes- en Noordwes-Oezbekistan en Suid-Kazachstan na die oorblywende Aralsee. Die Sirdarja se opvanggebied is meer as 800 000 km2 groot, maar slegs sowat 200 000 km2 dra die oorgrote volume by tot die opvangs. Die jaarlikse vloei is 'n baie beskeie 37 km3 per jaar — net die helfte soveel as die vloei van die susterrivier, die Amoedarja.
Uit die Sirdarja word die vrugbaarste katoenproduserende streek in die hele Sentraal-Asië besproei, en dit verskaf ook water aan die dorpe Kokand, Choedjand, Kizilorda en Turkestan.
'n Uitgebreide kanaalstelsel, waarvan vele in die 18e eeu gebou is deur die Oezbekiese Khanaat van Kokand, deurloop die rivier se omliggende streke. Massiewe uitbreidings aan die besproeiingkanaalstelsel tydens die Sowjet-tydperk om die katoenvelde te besproei het ekologiese skade aan die area aangerig, sodat die rivier opgedroog het lank voor dit die Aralsee bereik. Die gevolg is dat die see tot 'n breukdeel van sy voormalige grootte gekrimp het. Met miljoene mense wat tans hierdie katoenstreke bewoon, is dit onduidelik hoe hierdie situasie reggestel kan word.
Sirdarja in die Encyclopædia Britannica
Ontsluit van "https://af.wikipedia.org/w/index.php?title=Sirdarja&oldid=1439681"	Kategorieë: Riviere in AsiëGeografie van KasakstanGeografie van KirgisiëGeografie van OesbekistanGeografie van TadjikistanVersteekte kategorie: Koördinate op Wikidata	Navigasie-keuseskerm
العربيةمصرىAzərbaycancaتۆرکجهБашҡортсаБеларускаяБългарскиCatalàČeštinaЧӑвашлаCymraegDanskDeutschZazakiΕλληνικάEnglishEsperantoEspañolEestiEuskaraفارسیSuomiFrançaisעבריתहिन्दीHrvatskiMagyarՀայերենBahasa IndonesiaItaliano日本語ქართულიҚазақша한국어LatinaLëtzebuergeschLumbaartLietuviųLatviešuМакедонскиമലയാളംमराठीBahasa MelayuNederlandsNorsk nynorskNorsk bokmålPolskiپنجابیPortuguêsRomânăРусскийScotsSrpskohrvatski / српскохрватскиSlovenčinaSlovenščinaСрпски / srpskiSvenskaТоҷикӣไทยTagalogTürkçeТатарча/tatarçaУкраїнськаاردوOʻzbekcha/ўзбекчаTiếng ViệtWinaray中文粵語	Wysig skakels	Die bladsy is laas op 29 Maart 2016 om 16:35 bygewerk.